36.27 REGOLAMENTI DWAR IL-KONTROLL TAL-MARDA TA’ L-ILSIEN U DWIEFER L-AVVIŻ LEGALI 74 ta’ l-1975. L-AVVIŻ LEGALI 74 ta’ l-1975. 1. It-titolu ta’ dawn ir-Regolamenti hu Regolamenti dwar il-Kontroll tal-Marda ta’ l-Ilsien u d-Dwiefer. 2. Ċaqliq mhux awtorizzat ta’ ċerti annimali hupprojbit. (1) Ebda persuna ma tista’ ġġiegħel, tħalli jew tippermetti ċ-ċaqliq ta’ xi bovini, ovini, kaprini jew majjali, li jkunu tagħha jew li jkunu taħt il-ħarsien jew il-kontroll tagħha għal post jew area f’Malta jew ġofihom jew barra minnhom jekk ma tkunx hekk awtorizzata bil-miktub mid-Direttur ta’ l-Agrikoltura, jew minn xi persuna delegata mill-imsemmi Direttur, li, f’kull każ, fl-ġħoti ta’ dik l-awtorizazzjoni, jista’ jimponi kull kondizzjoni li jidhirlu li tkun xierqa. (2) Kull persuna li tagħmel użu minn awtorizzazzjoni mogħtija kif intqal hawn fuq taħt is-sub-regolament (1) ta’ dan ir-regolament mingħajr ma tħares x iwaħda mill-kundizzjonijiet li għalihom tkun suġġetta dik l-awtorizzazzjoni titqies li kisret is-sub-regolament (1) ta’ dan ir-regolament. 3. (1) Id-Direttur ta’ l-Agrikoltura jista’ jordna l-vaċċinazzjoni ta’ kull bovini, ovini, kaprini u majjali b’dak il-modu f’dak il-ħin jew ħinijiet li jidhirlu xieraq. (2) Kull persuna li jkollha fil-pussess tagħha jew li tkun qed tieħu ħsieb jew tikkontrolla xi bovini, ovini, kaprini jew majjali li għandhom jiġu hekk vaċċinati għandha tħalli li ssir dik il-vaċċinazzjoni u għandha tagħti l-faċilitajiet kollha meħtieġa mill-persuna awtorizzata bil-miktub mid-Direttur ta’ l-Agrikoltura biex tagħmel dik il-vaċċinazzjoni. 4. Direttivi mid-Direttur ta’ l-Agrikoltura. Id-Direttur ta’ l-Agrikoltura jista’ joħroġ direttivi maħsuba għall-prevenzjoni tat-tixrid tal-marda ta’ l-ilsien u d-dwiefer, kif ukoll kull prekawzjonijiet li għandhom jittieħdu, u kull persuna li għaliha tapplika dik id-direttiva għandha tobdiha.